Reggie Walker

Reginald Edgar «Reggie» Walker (født 16. mars 1889 i Natal, død 5. november 1951) var en sørafrikansk friidrettsutøver. I 1908 ble han olympisk mester på 100 meter.

Walker var ikke blant de store favorittene til å vinne 100 meter under Sommer-OL 1908. Han hadde til og med problemer med å finansiere turen til London, inntil en sportsjounalist samlet inn penger til støtte for Walkers OL-deltakelse. I England ble han trent av Sam Mussabini, som senere også trente Harold Abrahams.

Flere av de store navnene kvalifiserte seg ikke til finalen, noe Walker gjorde uten problemer. Han vant sitt første heat på tiden 11,0. I andre runde slo han ut amerikaneren William W. May, og tangerte den olympiske rekorden med tiden 10,8. Dermed var han klar for finalen. Finalen vant han med ca. en halv meters forsprang til amerikaneren James Rector.

Walker er tidenes yngste OL-vinner på 100 meter per 2015 (19 år og 128 dager).

 OL-medaljer 
 1908  London - 16px|Gull Gull i friidrett, 100 meter  Sør-Afrika

 Eksterne lenker 


Kategori:Sørafrikanske sprintere
Kategori:Olympiske mestere for Sør-Afrika
Kategori:Medaljevinnere under Sommer-OL 1908
Kategori:Deltakere for Sør-Afrika under Sommer-OL 1908
Kategori:Friidrettsutøvere under Sommer-OL 1908
Kategori:Personer fra Durban
Kategori:Fødsler i 1889
Kategori:Dødsfall i 1951